## Rješenje o oduzimanju dozvole Ani Marušić Lisac iz Zagreba za obavljanje poslova brokera

### NN 1/2006 (2.1.2006.), Rješenje o oduzimanju dozvole Ani Marušić Lisac iz Zagreba za obavljanje poslova brokera

# KOMISIJA ZA VRIJEDNOSNE PAPIRE REPUBLIKE HRVATSKE

**23**

Temeljem odredbi članka 12. točka 5. i članka
58. stavak 1. točka 7. Zakona o tržištu vrijednosnih papira (»Narodne novine« br. 84/02), Komisija za vrijednosne papire Republike
Hrvatske po službenoj dužnosti, u predmetu oduzimanja dozvole za obavljanje
poslova brokera Ani Marušić Lisac iz Zagreba, Ksaver
140, na sjednici održanoj dana 15. prosinca 2005. godine donijela je

## RJEŠENJE

1. Ani Marušić Lisac
iz Zagreba, Ksaver 140, oduzima se dozvola za obavljanje poslova brokera.

2. Ana Marušić Lisac
iz Zagreba, Ksaver I40, briše se iz Registra ovlaštenih brokera koji vodi
Komisija za vrijednosne papire Republike Hrvatske.

3. Ovo rješenje objavit će se u »Narodnim
novinama«.

```
Obrazloženje
```

```

```

Rješenjem Komisije za vrijednosne papire
Republike Hrvatske (dalje: Komisija), klasa: UP/I-450-08/03-02/111 od 10.
travnja 2003 godine, Ani Marušić Lisac iz Zagreba,
Ksaver 140, zaposlenici ovlaštenog društva Šted
kapital d.o.o. Zagreb, izdana je na neodredeno
vrijeme dozvola za obavljanje poslova brokera.

Odredbom članka 10. stavak 1. Pravilnika o
sadržaju zahtjeva za izdavanje i postupku izdavanja dozvola ovlaštenim
društvima i osobama ovlaštenim za obavljanje poslova s vrijednosnim papirima
(»Narodne novine« br. 143/02) istaknuta je obveza
brokera/investicijskog savjetnika da kontinuirano obavlja poslove sukladno
Zakonu o tržištu vrijednosnih papira (»Narodne novine« br.
84/02, dalje: Zakon) i aktima Komisije.

Dana 30. kolovoza 2005. godine u Komisiji je
zaprimljena obavijest ovlaštenog društva Šted kapital
d.o.o. da imenovana više nije zaposlenik niti broker u navedenom društvu.

Kako je odredbom članka 58. stavak 1. točka 7.
Zakona propisano da će Komisija rješenjem oduzeti dozvolu brokeru koji prestane
ispunjavati uvjete na temelju koj ih mu je dozvola
izdana ako u roku koji Komisija odredi te uvjete ne ispuni, Komisija je
zaključkom klasa: UP/I-450-08/05-02/127 od 1. rujna 2005. godine imenovanoj
odredila rok od 3 (tri) mjeseca za dostavu dokaza da je zaposlena u ovlaštenom
društvu na obavljanju poslova trgovine s vrijednosnim papirima. Kako je
razvidno iz dostavnice, predmetni zaključak uručen je Ani Marušić
Lisac dana 6. rujna 2005. godine.

Budući da Ana Marušić
Lisac nije do 6. prosinca 2005. godine, a niti naknadno, Komisiji dostavila
traženi dokaz o zaposlenju, valjalo je riješiti kao u izreci ovog rješenja,
dakle oduzeti joj predmetnu dozvolu i brisati je iz Registra ovlaštenih brokera
u koji je bila upisana pod rednim brojem 137 (sto trideset sedam).

Sukladno odredbama članka 8. Zakona, ovo
rješenje objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali
se protiv istoga može pokrenuti upravni spor podnošenjem tužbe Upravnom sudu
Republike Hrvatske u roku od 30 dana od dana primitka ovog rješenja.

Klasa: UP/I-450-08/05-02/127

Urbroj: 567-03/05-3

Zagreb, 15. prosinca 2005.

Predsjednik Komisije

**Miljenko** **Fičor**, v. r.

Rješenje, NN 1/2006-23